Ջուլիո Բեդեսկի

**Ջուլիո Բեդեսկի** (իտալերեն՝ **Giulio Bedeschi.**  ), իտալացի գրող, Երկրորդ համաշխարհային պատերազմի ժամանակ իտալական բանակի սպա, ով առավել հայտնի է իր *Centomila gavette di ghiaccio* գրքով, որը Ռուսաստանում իտալական ռազմարշավի մասին ամենահայտնի հուշագրություններից է:

## Կենսագրություն
Ծնվել է Վիչենցա նահանգում: Ավարտել է Բոլոնիայի համալսարանի բժշկական ֆակուլտետը, այնուհետև հաճախել Իտալիայի թագավորական բանակի սպայական-կադետական դպրոցը, որն ավարտել է 1940 թվականին՝ ստանալով զինվորական բժիշկ սպայի որակավորում: Կամավոր մասնակցել է Հունաստանի դեմ ռազմարշավին,  երկրորդ լեյտենանտ կոչումով ծառայել  56-րդ հետևակային «Կազալե» դիվիզիայի 11-րդ հետևակային գնդի 2-րդ գումարտակում: Հետագայում տեղափոխվել է 3-րդ ալպյան «Ջուլիա» դիվիզիայի 3-րդ լեռնային հրետանային գնդի «Կոնելիանո» հրետանային խմբի 13-րդ մարտկոց,  որի կազմում մասնակցել է Արևելյան ճակատում իտալական ռազմարշավին: Իտալական 8-րդ բանակի՝ 1943 թվականի հունվարին տեղի ունեցած նահանջի ժամանակ փրկվածներից մեկն է եղել: Պարգևատրվել է մարտական արիության համար երկու մարտական խաչով և մեկ մարտական վաստակի խաչով:

Կասիբիլեի զինադադարից հետո նա Իտալիայի Սոցիալական Հանրապետությունում դարձել է Ֆոռլիի հանրապետական ֆաշիստական կուսակցության դաշնային քարտուղար և ղեկավարել այդ նույն քաղաքում տեղակայված 25-րդ սև բրիգադը,որը կրում էր «Արտուրո Կապանի» անունը։ Պատերազմի ավարտին նրա ստորաբաժանումը Տիենեի շրջանում  ներգրավված էր տեղական Դիմադրության դեմ մղվող մարտերում: Վիչենցայում իր բրիգադը ցրելուց հետո նա թաքնվել է, ժամանակավորապես տեղափոխվել Սիցիլիա, որտեղ էլ անց է կացրել հետպատերազմյան առաջին տարիները՝ հեռու մնալով քաղաքական բռնություններից և նախկին պարտիզանների ու ֆաշիստների միջև «հաշիվների կարգավորումից»: Քաղաքականապես վտանգավոր ֆաշիստների դեմ պատժամիջոցներ սահմանելու նպատակով ստեղծված նահանգային հանձնաժողովը նրան դատել է որպես «քաղաքականապես վտանգավոր ֆաշիստի» և 1946 թվականի ապրիլի 24-ին կանչել է հարցաքննության, բայց նա չի ենթարկվել, ուստիև տասը տարով զրկվել է ակտիվ և պասիվ քվեարկության իրավունքից:

Սիցիլիայի հիվանդանոցներից մեկում մի քանի տարի աշխատելուց հետո Բեդեսկին վերադարձել է Վենետո, այնուհետև տեղափոխվել Բրեշիա և Միլան, աշխատել որպես ռևմատոլոգ: 1963 թվականից սկսած՝ նա հրատարակել է մի շարք գրքեր, որոնք վերաբերում էին Ալպինիներին, ռուսաստանյան ռազմարշավին, ավելի լայն ընդգրկումով՝ Երկրորդ համաշխարհային պատերազմի ժամանակ իտալական փորձառությանը: Այդ գրքերից մեկն էլ հենց *Centomila gavette di ghiaccio*-ն է՝ նրա ամենահայտնի գիրքը, որն ամփոփում է ռուսաստանյան ռազմարշավի մասին նրա անձնական հուշերը: Այն գրվել է 1945-1946 թվականներին, բայց հրատարակվել է շուրջ 20 տարի անց՝ 1963 թվականին: Այդ գրքի համար Բեդեսկին 1964 թվականին արժանացել է Բանկարելլայի մրցանակին:  1966 թվականին հրատարակել է դրա շարունակությունը՝ *Il peso dello zaino* վերնագրով: Դրան 1990-ական  թվականներին հաջորդել է «Cio» շարքը՝ բաղկացած ութ գրքից, որոնցում ի մի են բերվել Երկրորդ համաշխարհային պատերազմի  իտալացի վետերանների հուշերը Ռուսաստանում, Հունաստանում, Ալբանիայում, Հարավսլավիայում և Աֆրիկայում նրանց մասնակցությամբ տեղի ունեցած մարտական գործողությունների, ինչպես նաև գերության, մեկ գիրք էլ՝ քաղաքացիական բնակչության փորձառության մասին։ 

1974 թվականին Ջուլիո Բեդեսկին իր *La rivolta di Abele գրքի համար* արժանացել է *Քրիստինա դի Սավոյա* գրական մրցանակի:

Նա մահացել է 1990 թվականին Վերոնայում:

## Երկեր
* *Centomila gavette di ghiaccio*, Milano, Mursia, 1963. *Բանկարելա* մրցանակ, 1964
* *Il peso dello zaino*, Milano, Garzanti, marzo 1966-1977; ed. definitiva, Milano, Mursia, 1978-2020; Collana 900 Italiano, Mondadori, 2015; Collana La Storia · Le Storie, Milano, BUR, 2021, ISBN 978-88-171-5615-8.
* *La rivolta di Abele*, Milano, Mursia, 1972.
* *La mia erba è sul Don*, Milano, Mursia, 1972, ISBN ISBN 978-88-425-2942-2.
* Nikolajewka: c'ero anch'io, Milano, Mursia, 1972. ISBN 978-88-425-3394-8.
* *Fronte greco-albanese: c'ero anch'io*, Milano, Mursia, 1977. 
* *Fronte d'Africa: c'ero anch'io*, Milano, Mursia, 1979. 
* *Gli Italiani in Russia*, Milano, Mursia, 1980. 
* *Fronte russo: c'ero anch'io*, vol. I, Milano, Mursia, 1982, ISBN 88-425-1758-5.
* *Fronte russo: c'ero anch'io*, vol. II, Milano, Mursia, 1982, ISBN 978-88-425-3405-1.
* *Fronte jugoslavo-balcanico: c'ero anch'io*, Milano, Mursia, 1985. 
* *Fronte italiano: c'ero anch'io. La popolazione in guerra*, Milano, Mursia, 1987, ISBN 978-88-425-1119-9.
* *Prigionia: c'ero anch'io*, Milano, Mursia, 1990, ISBN 978-88-425-3842-4.
* *Il Natale degli alpini*, Milano, Mursia, 2003, ISBN 978-88-425-3194-4.
* *Il segreto degli alpini*, Milano, Mursia, 2004, ISBN 978-88-425-3310-8.
* *Medicina: guerra alle malattie*, Rizzoli Editore International Library, 1974.

## Ծանոթագրություններ


## Արտաքին հղումներ
* 
* 
* *[http://www.giannigiolo.it/?Scheda_bibliografica%26nbsp%3B:Recensioni:BENITO_GRAMOLA. Benito Gramola: Il buco nero nel passato di Giulio Bedeschi]* recensione di Gianni Giolo del volume di Gramola *La 25ª brigata nera Arturo Capanni ed il suo comandante Giulio Bedeschi*. URL visitato il 27 dicembre 2012.

Կատեգորիա:1915 ծնունդներ
Կատեգորիա:1990 մահեր
Կատեգորիա:20-րդ դարի իտալացի գրողներ
Կատեգորիա:Իտալացի բժիշկներ
Կատեգորիա:Իտալացի գրողներ